OpenLLM-France/wikimedia huggingface dataset:
# Ford (Kansas)

Ford és una població dels Estats Units a l'estat de Kansas. Segons el cens del 2000 tenia 314 habitants.

## Demografia

Segons el cens del 2000, Ford tenia 314 habitants, 111 habitatges, i 87 famílies. La densitat de població era de 288,7 habitants/km².
Dels 111 habitatges en un 36% hi vivien nens de menys de 18 anys, en un 67,6% hi vivien parelles casades, en un 4,5% dones solteres, i en un 21,6% no eren unitats familiars. En el 20,7% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,26.
Per edats la població es repartia de la següent manera: un 30,3% tenia menys de 18 anys, un 9,6% entre 18 i 24, un 30,3% entre 25 i 44, un 19,7% de 45 a 60 i un 10,2% 65 anys o més.
L'edat mediana era de 31 anys. Per cada 100 dones de 18 o més anys hi havia 112,6 homes.
La renda mediana per habitatge era de 34.545 $ i la renda mediana per família de 36.346 $. Els homes tenien una renda mediana de 27.917 $ mentre que les dones 11.944 $. La renda per capita de la població era de 15.037 $. Entorn del 8,7% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Ford». American Fact Finder. Oficina del Cens dels Estats Units, 12-01-2010.
Viccionari
# Stenomylus

Stenomylus és un gènere extint de petits camèlids. El seu nom prové del grec στείνος, 'estret' i μύλος, 'molar'.
Stenomylus era molt més petit que altres camèlids antics i moderns, amb una altura mitjana de tan sols 0,6 metres. Al contrari que els camèlids moderns, Stenomylus mancava de farciment en les peülles; se li ha comparat amb l'antílop americà de Nord-amèrica i l'antílop girafa d'Àfrica a causa de diferents teories sobre la seva biomecànica.
# Stenonita

La stenonita és un mineral de la classe dels halurs. Va ser descoberta al dipòsit de criolita d'Ivittuut (Sermersooq, Groenlàndia), l'únic indret on ha estat trobada. Rep el seu nom en honor de Niels Stensen, científic danès descobridor de la llei sobre la constància d'angles interfacials.

## Característiques

La stenonita és un fluorur de fórmula química Sr₂Al(CO₃)F₅. Cristal·litza en el sistema monoclínic en forma de cristalls massius de fins a 4 cm. La seva duresa a l'escala de Mohs és 3,5.
Segons la classificació de Nickel-Strunz, la stenonita pertany a «03.CG - Halurs complexos, aluminofluorurs amb CO₃, SO₄, PO₄» juntament amb els següents minerals: chukhrovita-(Ce), chukhrovita-(Y), meniaylovita, chukhrovita-(Nd), creedita, bøggildita i thermessaïta.

## Ocurrència

La stenonita va aparèixer com a mineral rar en la zona de contacte entre siderita-criolita i roques riques en fluorita.

## Referències

* 1 2 «Stenonite» (en anglès). Mindat. [Consulta: 3 març 2017].
* 1 2 «Stenonite» (en anglès). Handbook of Mineralogy. Arxivat de l'original el 27 de setembre 2012. [Consulta: 3 març 2017].
# Stenorista

Stenorista és un gènere d'arnes de la família Crambidae descrit per Paul Dognin el 1905.

## Taxonomia

* Stenorista elongalis Dognin, 1905
* Stenorista fortunata (Schaus, 1912)

## Referències

* ↑ «GlobIZ search». Global Information System on Pyraloidea. [Consulta: 15 març 2019].
* ↑ Pitkin, Brian; Jenkins, Paul. «Stenorista Dognin, 1905» (en anglès). Butterflies and Moths of the World. Londres: Natural History Museum, 05-11-2004.
# Bais Yaakov

Bais Yaakov o Beis Yaakov (en hebreu: בית יעקב) és una institució educativa del judaisme ortodox. Bais Yaakov és una escola de educació primària i secondària per a noies. El moviment educatiu Bais Yaakov va ser fundat per Sarah Schenirer, a Cracòvia, Polònia, en 1917, i es va escampar ràpidament per Europa de l'Est entre les comunitats de jueus asquenazites.

## Referències

* ↑ «Jewish Women's Archives» (en anglès). [Consulta: 5 setembre 2017].
# Sioux Falls Skyforce

Sioux Falls Skyforce és un equip de bàsquet que juga en l'NBA Development League, la lliga de desenvolupament que regula l'NBA. Juguen en la ciutat de Sioux Falls, en l'estat de Dakota del Sud, en l'estadi Sioux Falls Arena/Arena.

## Història
### CBA

Els Skyforce van començar la seua marxa professional en la CBA, la lliga de bàsquet més veterana dels Estats Units, l'any 1989. En els 17 anys que ha competit en aquest campionat, ha aconseguit arribar en quatre ocasions a les finals, obtenint el títol l'any 1996, on van derrotar els Fort Wayne Fury per 4 victòries a 1, i en 2005, on van vèncer als Rockford Lightning per 3 a 1.
La ciutat va albergar l'All-Star Game de la CBA en 3 ocasions, en els anys 1996, 2000 i 2003.

### NBA Development League

L'any 2006 va passar a formar part de la lliga de desenvolupament de l'NBA, l'NBA Development League, competició afavorida per la lliga major, i que nodreix de jugadors a la mateixa. Cada equip té un o diversos equips afiliats en la competició major, en el que el futbol podria dir-se equips filials. Les afiliacions dels Skyforce són Minnesota Timberwolves i Miami Heat.
En la temporada 2006-2007 ocupaven la segona posició de la Divisió Est

## Enllaços externs

* Web oficial dels Sioux Falls
# Stottville

Stottville és una concentració de població designada pel cens dels Estats Units a l'estat de Nova York. Segons el cens del 2000 tenia 1.355 habitants.

## Demografia

Segons el cens del 2000, Stottville tenia 1.355 habitants, 544 habitatges, i 354 famílies. La densitat de població era de 127 habitants per km².
Dels 544 habitatges en un 30,3% hi vivien nens de menys de 18 anys, en un 47,4% hi vivien parelles casades, en un 11,9% dones solteres, i en un 34,9% no eren unitats familiars. En el 29,2% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,2% tenia menys de 18 anys, un 7% entre 18 i 24, un 28,6% entre 25 i 44, un 23,2% de 45 a 60 i un 16% 65 anys o més.
L'edat mediana era de 39 anys. Per cada 100 dones de 18 o més anys hi havia 89,3 homes.
La renda mediana per habitatge era de 36.696 $ i la renda mediana per família de 44.688 $. Els homes tenien una renda mediana de 31.250 $ mentre que les dones 24.044 $. La renda per capita de la població era de 17.419 $. Entorn del 15,5% de les famílies i el 19,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stottville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Stottville». American Fact Finder. Oficina del Cens dels Estats Units, 12-01-2010.
# Sultan Abu Ishaq

Sultan Abu Ishaq ibn Sultan Uways ibn Shah Shuja ibn Mubariz al-Din Muhammad (nascut 1356 +1393) fou un poeta u príncep muzaffàrida, governador de Sirjan (Kirman occidental) fins a la seva execució per ordre de Tamerlà el 1393.
Era fill de Sultan Uways (+ 1380) al seu torn el fill gran (però no l'hereu) de Shah Shuja. Res se sap dels seus primers anys. El 1390, era un home de mitjana edat (uns 34 anys), poeta estimat pel poble, i apareix exercint el govern de Sirjan, la clau occidental del Kirman, província que en aquell moment governava Imad al-Din Sultan Ahmad, germa del seu avi Shah Shuja. En aquell any (1389/1390) bva rebre missatgers de Mubariz al-Din Shah Yahya de Yadz, demanant una aliança que es va produir. La finalitat era la conquesta de Kirman per Shah Yahya (que havia perdut Xiraz i Isfahan i només retenia Yadz). Sultan Abu Ishaq va trencar els seus llaços amb Kirman i va actuar com un governador independent no supeditat al de Kirman.
Shah Yahya va sortir de Yadz cap a Anat (a mig camí entre Yazd i Sirjan) amb la intenció de sotmetre Kirman, saquejant per on passava fins que va arribar a Nug. Sultan Ahmad de Kirman i el seu germà petit Sultan Baiazid van començar la seva marxa per oposar-se al invasor. Shah Yahya des de Nug es va dirigir a Baft on es va reunir amb Sultan Abu Ishaq i les forces de Sirjan. Tots es van preparar per la batalla. En aquest moment va arribar a Kirman un ambaixador procedent de la cort de Tamerlà i va intentar una reconciliació, que no va reeixir. La batalla es va lliurar el 23 d'abril de 1390 prop de Baft. Shah Yahya fou derrotat i va fugir cap a Yadz mentre Sultan Abu Ishak es va retirar i fortificar a Sirjan. Sultan Ahmad va proclamar la victòria i va enviar els caps del morts a Kirman, dirigint-se cap a Sirjan que va capitular al cap de pocs dies. Sultan Abu Ishaq va jurar obediència i fidelitat a Sultan Ahmad i fou perdonat recuperant el favor del seu oncle i sent restaurat com a governador de Sirjan. Amir Hajji Shah, germà de la mare d'Abu Ishaq, considerat responsable de la rebel·lió, fou empresonat breument i finalment executat (setembre/octubre de 1390).
El 1392 Shah Mansur de Shiraz, a base de favors i regals, va obtenir l'aliança de Sultan Abu Ishaq. A Kirman Sultan Ahmad va rebre informacions de que un dels notables, Pahlawan Qutb al-Din Haydar, intrigava amb Sultan Abu Ishaq i el va fer matar (probablement l'acusació no tenia fonament).
El 1393 quan ja Tamerlà era a Xiraz i Shah Mansur havia mort en la lluita, Sultan Abu Ishaq ibn Uways ibn Shah Shuja va deixar un servent anomenat Gudarz a càrrec del castell de Sirjan, i ell mateix es va dirigir a veure al conqueridor. Però aquest va ordenar encadenar al príncep igual que a altres prínceps. Poc després el va fer matar igual que a un total de 18 prínceps muzaffàrides joves i grans.

## Referències

* Capítol addicional del manuscrit Ta'ríkh-i-guzída; or, "Select history" de Hamdulláh Mustawfí-i-Qazwíní, compilat el 730 de l'hègira (1330) i reproduit en un facsimil d'un manuscrit datat el 857 de l'hègira (1453), pàgs 151 a 207
# Batarà de Castelnau

El batarà de Castelnau (Thamnophilus cryptoleucus) és una espècie d'ocell de la família dels tamnofílids (Thamnophilidae).

## Hàbitat i distribució

Viu a les illes fluvials i boscos de les terres baixes fins als 300 m a l'extrem sud-est de Colòmbia, nord-est d'Equador, nord-est de Perú i oest amazònic del Brasil.

## Referències

* ↑ «Batarà de Castelnau». Cercaterm. TERMCAT, Centre de Terminologia. Rev. 10/05/2021(català)
# Barloworld (equip ciclista)

L'equip Barloworld (codi UCI: BAR) va ser un equip ciclista britànic, d'origen sud-africà, que va competir professionalment de 2003 a 2009.

## Principals victòries
### Clàssiques

* Volta a Portugal: Vladímir Iefimkin (2005)
* Tour de Valònia: Luca Celli (2005)
* Milà-Torí: Igor Astarloa (2006)
* Volta a Turquia: Daryl Impey (2009)

### Grans Voltes

* Tour de França
** 2 participacions (2007, 2008)
** 2 victòries d'etapa
*** 2 el 2007: Mauricio Soler, Robert Hunter
** 0 victòries finals
** 1 classificacions secundàries
*** Gran Premi de la muntanya: Mauricio Soler (2007)
* Giro d'Itàlia
** 2 participacions (2008, 2009)
** 0 victòries d'etapa
** 0 victòries finals
** 0 classificacions secundàries
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2003 | 5è (GSIII) | David George (232è) |
| 2004 | 9è (GSII) | Ryan Cox (229è) |
A partir del 2005 l'equip participa en les proves dels circuits continentals i principalment en les curses del calendari de l'UCI Europa Tour i UCI Àfrica Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2005 | 1r | Tiaan Kannemeyer (1r) |
| 2006 | 4t | Ryan Cox (59è) |
| 2007 | 1r | Alexandr Iefimkin (28è) |
| 2008 | 2n | Robert Hunter (3r) |
| 2009 | 1r | Daryl Impey (7è) |
UCI Àsia Tour
| Temporada | Classificació per equips | Millor ciclista en la classificació individual |
| 2005 | 3r | Ryan Cox (2n) |
UCI Amèrica Tour
| Temporada | Classificació per equips | Millor ciclista en la classificació individual |
| 2006 | 17è | Mauro Facci (140è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 4t | Vladímir Iefimkin (8è) |
| 2006 | 8è | Félix Cárdenas (30è) |
| 2007 | 2n | Robert Hunter (10è) |
| 2008 | 2n | Enrico Gasparotto (1r) |
| 2009 | 23è | Daryl Impey (100è) |
UCI Oceania Tour
| Temporada | Classificació per equips | Millor ciclista en la classificació individual |
| 2007 | 17è | Paolo Longo Borghini (49è) |
| 2009 | 10è | Chris Froome (13è) |
El 2009 participa en el Calendari mundial UCI.
| Temporada | Classificació per equips | Millor ciclista en la classificació individual |
| 2009 | 30è | Robert Hunter (169è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Barlowita

La barlowita és un mineral de la classe dels halurs. Rep el seu nom de William Barlow (1845-1934), geòleg i cristal·lògraf amateur anglès; qui va enumerar de forma independent els 230 grups espacials i va proposar diverses estructures cristal·lines a la dècada de 1880.

## Característiques

La barlowita és un halur de fórmula química Cu₄BrF(OH)₆. Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema hexagonal. La seva duresa a l'escala de Mohs oscil·la entre 2 i 2,5. És l'anàleg amb brom de la claringbul·lita.
Segons la classificació de Nickel-Strunz, la barlowita pertany a «03.DA: Oxihalurs, hidroxihalurs i halurs amb doble enllaç, amb Cu, etc., sense Pb» juntament amb els següents minerals: atacamita, melanotal·lita, botallackita, clinoatacamita, hibbingita, kempita, paratacamita, belloïta, herbertsmithita, kapellasita, gillardita, haydeeïta, anatacamita, claringbul·lita, simonkol·leïta, buttgenbachita, connel·lita, abhurita, ponomarevita, anthonyita, calumetita, khaidarkanita, bobkingita, avdoninita i droninoïta.

## Formació i jaciments

Va ser descoberta a la mina Great Australia, a la localitat de Cloncurry, al districte homònim que es troba a l'estat de Queensland, a Austràlia. Es tracta de l'únic indret on ha estat trobada aquesta espècie mineral.

## Referències

* ↑ «Barlowite» (en anglès). Mindat. [Consulta: 19 novembre 2017].
# Supercopa de Bahrain de futbol

La Supercopa de Bahrain de futbol és una competició futbolística de Bahrain. És organitzada per l'Associació de Futbol de Bahrain.

## Historial

Font:
* 2003: Al-Ahli 2-1 Al-Muharraq SC
* 2004: Al-Shabab 2-1 Busaiteen Club
* 2005: Al-Muharraq SC 1-0 Al-Shabab
* 2006: Al-Muharraq SC 3-2 Al-Najma
* 2007: Al-Najma 3-2 Al-Riffa SC
* 2008: Al-Najma 1-0 Busaiteen Club
* 2009-12: No es disputà
* 2013: Al-Muharraq SC 2-1 Busaiteen Club
* 2014: East Riffa SCC 1-1 (6-5 pen.) Al-Riffa SC
* 2015: Hidd SCC 1-1 (6-5 pen.) Al-Muharraq SC
* 2016: Hidd SCC 1-0 Al-Muharraq SC
* 2017: Manama SC 1-1 (4-2 pen.) Malkiya SCC
* 2018: Muharraq SC 2-2 (4-3 pen.) Al-Najma SCC
* 2019: Riffa SC 1-1 (5-3 pen.) Manama SC

## Referències

* ↑ «Bahrain - List of Cup Winners». RSSSF.
# Sturgis (Mississipi)

Sturgis és una població dels Estats Units a l'estat de Mississipi. Segons el cens del 2000 tenia 206 habitants.

## Demografia

Segons el cens del 2000, Sturgis tenia 206 habitants, 83 habitatges, i 61 famílies. La densitat de població era de 61,2 habitants per km².
Dels 83 habitatges en un 28,9% hi vivien nens de menys de 18 anys, en un 59% hi vivien parelles casades, en un 12% dones solteres, i en un 26,5% no eren unitats familiars. En el 26,5% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,3% tenia menys de 18 anys, un 6,3% entre 18 i 24, un 30,1% entre 25 i 44, un 18,4% de 45 a 60 i un 20,9% 65 anys o més.
L'edat mediana era de 37 anys. Per cada 100 dones de 18 o més anys hi havia 83,5 homes.
La renda mediana per habitatge era de 33.125 $ i la renda mediana per família de 41.667 $. Els homes tenien una renda mediana de 30.179 $ mentre que les dones 20.625 $. La renda per capita de la població era de 18.916 $. Cap de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sturgis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Sturgis». American Fact Finder. Oficina del Cens dels Estats Units, 12-01-2010.
# Ban Zhao (cràter)

Ban Zhao és un cràter d'impacte en el planeta Venus de 39 km de diàmetre. Porta el nom de Ban Zhao (c. 35 aC-100), historiadora i poetessa xinesa, i el seu nom va ser aprovat per la Unió Astronòmica Internacional el 1991.
Es troba al sud els cràters Maria Celeste i Greenaway.

## Referències

* ↑ «Ban Zhao». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Sovadi (cràter)

Sovadi és un cràter d'impacte en el planeta Venus de 12,4 km de diàmetre. Porta el nom d'un antropònim khmer, i el seu nom va ser aprovat per la Unió Astronòmica Internacional el 2000.

## Referències

* ↑ «Sovadi». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Surava

Surava és un municipi del cantó dels Grisons (Suïssa), situat al districte d'Albula.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Surasena

Surasena (Śūrasena) fou una antiga regió de l'Índia corresponent a la moderna regió de Braj (Harit Pradesh) a Uttar Pradesh que segons el texts budistes fou un dels 16 mahapanades (regnes poderosos) del segle vi aC. Els escriptors grecs esmenten la regió com Sourasenoi i situen la capital a Methora. que correspon a Mathura.
El nom derivaria, segons alguns, del rei yadava Surasena i altres pensen que és una extensió de Surabhir (Abhira). Segons Megastenes la població adorava al deu pastor Heràcles el que sembla que era un malentès però alguns hi veuen un origen escita de la tribu ària dels yadus.
En aquesta terra va néixer Krishna. La regió és esmentada al Mahabharata.

## Notes

* ↑ Raychaudhuri 1972, p. 124

## Referències

* Political History of Ancient India. Calcutta: University of Calcutta, 1972. .

## Enllaços externs

* Diccionari Pali, entrada Surasena
# Surattha

Surattha és un gènere d'arnes de la família Crambidae. El gènere va ser sinònimitzat amb Prionapteryx per Stanisław Błeszyński el 1967. El seu estatus va ser posteriorment revisat per Graziano Bassi i Wolfram Mey el 2011.

## Taxonomia

* Surattha africalis (Hampson, 1919)
* Surattha albipunctella Marion, 1957
* Surattha albistigma Wileman & South, 1918
* Surattha albostigmata Rothschild, 1921
* Surattha amselella Błeszyński, 1965
* Surattha carmensita (Błeszyński, 1970)
* Surattha diffusilinea Hampson, 1919
* Surattha fuscilella Swinhoe, 1895
* Surattha invectalis Walker, 1863
* Surattha luteola Bassi & Mey in Mey, 2011
* Surattha margherita Błeszyński, 1965
* Surattha nigrifascialis (Walker, 1866)
* Surattha obeliscota Meyrick, 1936
* Surattha rufistrigalis Fawcett, 1918
* Surattha soudanensis Hampson, 1919
* Surattha strioliger Rothschild, 1913

## Referències

* ↑ «GlobIZ search». [Consulta: 21 gener 2019].
* ↑ Hampson, G. F. (1896). The Fauna of British India, Including Ceylon and Burma. Moths Volume IV. Taylor and Francis

## Bibliografia

* Pitkin, Brian; Jenkins, Paul. «Search results Family: Crambidae» (en anglès). Butterflies and Moths of the World.
# Curtili Mància

Curtili Mància (en llatí Curtilius Mancia) va ser un militar romà del segle i.
Va ser legat imperial de l'exèrcit romà del Rin durant el regnat de Neró. Va participar activament en la lluita dirigida per Dubi Avit contra la lliga que havien format els tèncters, brúcters i ampsivaris contra Roma entre els anys 56 a 59.

## Referències

* ↑ Tàcit. Annals XIII,56
# Districte de Büren

El districte de Büren és un dels 26 districtes del Cantó de Berna (Suïssa), té 45783 habitants (cens de 2007) i una superfície de 88 km². El cap del districte és Büren an der Aare està format per 14 municipis. Es tracta d'un districte amb l'alemany com a llengua oficial.

## Municipis

| Nom del municipi | Habitants (31. Dez. 2007) | Superfície en km² |
| Arch | 1563 | 6.4 |
| Büetigen | 803 | 3.6 |
| Büren an der Aare | 3206 | 12.7 |
| Busswil bei Büren | 1949 | 3.1 |
| Diessbach bei Büren | 854 | 6.3 |
| Dotzigen | 1345 | 4.3 |
| Lengnau | 4506 | 7.3 |
| Leuzigen | 1188 | 10.3 |
| Meienried | 50 | 0.7 |
| Meinisberg | 1226 | 4.4 |
| Oberwil bei Büren | 787 | 6.7 |
| Pieterlen | 3321 | 8.3 |
| Rüti bei Büren | 818 | 6.5 |
| Wengi | 610 | 7.1 |
| Total (14) | 22'226 | 87.7 |